cyanic-selkie/wikianc huggingface dataset:
নর্থ ইস্ট মেডিকেল কলেজ
একাডেমীকস
অক্টোবর ২০১৪ সালে, স্বাস্থ্য ও পরিবার কল্যাণ মন্ত্রণালয় পাঁচ বছরের কোর্সের জন্য বেসরকারি মেডিকেল কলেজগুলোকে এডমিশন এবং টিউশন ফি বাবদ মোট ১৯,৯০,০০০ বাংলাদেশি টাকা (US$25,750 ২০১৪ অনুসারে) ধার্য করে দেয়। বাংলাদেশের সকল মেডিকেল কলেজে (সরকারি এবং বেসরকারি) এমবিবিএস প্রোগ্রামে ভর্তির জন্য বাংলাদেশিদের সকল ভর্তি কার্যক্রম ডিরেক্টরেট জেনারেল অব হেলথ সার্ভিসের (DGHS) মাধ্যমে কেন্দ্রীয়ভাবে সম্পন্ন হয়। এতে একই সঙ্গে সারা দেশে বহু নির্বাচনী প্রশ্নে লিখিত পরীক্ষা নেওয়া হয়। প্রার্থীরা মূলত পরীক্ষায় তাদের স্কোরের ভিত্তিতে ভর্তি হয়, যদিও সেকেন্ডারি স্কুল সার্টিফিকেট (SSC) এবং হায়ার সেকেন্ডারি স্কুল সার্টিফিকেট (HSC) পর্যায়ের গ্রেড পয়েন্টও একটা ভূমিকা রাখে।
বিদেশি শিক্ষার্থীদের তাদের SSC এবং HSC-এর গ্রেডের ভিত্তিতে ভর্তি করা হয়। জুলাই ২০১৪ অনুসারে, কলেজটি প্রতি বছর ১১৫ জন শিক্ষার্থীকে ভর্তির সুযোগ করে দিতে সক্ষম হয়।
২০০৪ সাল থেকে, কলেজটি একটি স্নাতকোত্তর প্রশিক্ষণ দিয়ে আসছে যা বাংলাদেশ কলেজ অব ফিজিশিয়ান্স এন্ড সার্জনস(BCPS) দ্বারা স্বীকৃত।
মোঃ আমিনুল হক ভূঁইয়া
মোঃ আমিনুল হক ভূঁইয়া বাংলাদেশী শিক্ষাবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয় এর নবম উপাচার্য ছিলেন।.
শিক্ষা
ভূঁইয়া ঢাকা বিশ্ববিদ্যালয় থেকে স্নাতকোত্তর। কুইন্সল্যান্ড বিশ্ববিদ্যালয় থেকে এমসিএন (মাদার চাইল্ড নিউট্রিশন) পি এইচ ডি ডিগ্রি অর্জন করেছেন।
কর্মজীবন
ভূঁইয়া পুষ্টি ও খাদ্য বিজ্ঞান ইনস্টিটিউটে ঢাকা বিশ্ববিদ্যালয়ের ফ্যাকালটি মেম্বার ছিলেন । ২০১৩ সাল হতে ২০১৪ সাল পর্যন্ত শাহজালাল বিজ্ঞান ও প্রযুক্তি বিশ্ববিদ্যালয় উপাচার্য হিসেবে দায়িত্ব পালন করেন।
মার্বেল (দ্ব্যর্থতা নিরসন)
মার্বেল হলো চুনাপাথরের রূপান্তরের ফলে সৃষ্ট এক ধরনের শিলা।
মার্বেল বলতে আরো বোঝানো হতে পারে:
স্থান
মার্কিন যুক্তরাষ্ট্রে
পূজা দে
পূজা দে (Pooja Dey) একজন ভারতীয় অভিনেত্রী, যিনি হিন্দি চলচ্চিত্র শিল্পে কাজ করে থাকেন।
কর্মজীবন
পূজা ভারতের আসামের গুয়াহাটিতে জন্মগ্রহণ করেন। ডেটিং ইন দ্য ডার্ক অনুষ্ঠান দিয়ে তিনি তার অভিনয় জীবন শুরু করেন। এরপর গান্দি বাত ধারাবাহিকে অভিনয় করেছেন তিনি। তার আসন্ন ওয়েব ধারাবাহিক মায়া ৪।
হেফাজতে ইসলাম বাংলাদেশ
হেফাজতে ইসলাম বাংলাদেশ বাংলাদেশের কওমি মাদ্রাসাভিত্তিক একটি সংগঠন, যেটি ২০১০ সালের ১৯ জানুয়ারি গঠিত হয়। প্রতিষ্ঠার পর থেকেই এই সংগঠনটি বাংলাদেশে ইসলামী শাসনতন্ত্র প্রতিষ্ঠার লক্ষ্যে আন্দোলন পরিচালনা করে আসছে।
ইতিহাস
১৯ জানুয়ারি ২০১০ সালে এই সংগঠনটি চট্টগ্রামের প্রায় একশত কওমি মাদ্রাসার শিক্ষকদের নিয়ে গঠিত হয়। হাটহাজারী মাদ্রাসার মহাপরিচালক শাহ আহমদ শফী এই সংগঠনটির প্রতিষ্ঠাতা। এটি ২০১০ সালে বাংলাদেশের ধর্মনিরপেক্ষ শিক্ষানীতির বিরোধিতার মধ্য দিয়ে আত্মপ্রকাশ করে। ২০১১ সালে তারা বাংলাদেশ নারী উন্নয়ন নীতি (২০০৯) এর কয়েকটি ধারাকে ইসলামের সাথে সাংঘর্ষিক দাবি করে এর তীব্র বিরোধিতা করে।
২০২০ সালে শাহ আহমদ শফীর মৃত্যুর পর এই সংগঠনের আমির হন জুনায়েদ বাবুনগরী। জুনায়েদ বাবুনগরীর মৃত্যুর পর মুহিব্বুল্লাহ বাবুনগরী আমীর নিযুক্ত হন।
১৩ দফা দাবি
২০১১ সালে এই সংগঠনটি, সর্বক্ষেত্রে নারী ও পুরুষের সমঅধিকার নিশ্চিতের লক্ষ্যে গঠিত নারী উন্নয়ন নীতির তীব্র বিরোধিতা করে। ২০১৩ সালে তারা ইসলাম ও রাসুলকে কটূক্তিকারী নাস্তিক ব্লগারদের ফাঁসি দাবি করে ব্যাপক আন্দোলন ও সমাবেশ শুরু করে। এ প্রেক্ষিতে তারা ১৩ দফা দাবি উত্থাপন করে।  হেফাজতর ইসলামের এই দাবির কয়েকটি দফা সমালোচিত হলে পরবর্তীতে তারা সংবাদ সম্মেলনে ১৩ দফার ব্যাখ্যা প্রদান করে।
হেফাজতে ইসলামের বক্তব্য অনুযায়ী তাদের দাবিসমূহ হলো:
লং মার্চ এবং সমাবেশ
৫ মে ২০১৩ সালে হেফাজতে ইসলাম সারা দেশ থেকে ঢাকা অভিমুখে লং মার্চ করে এবং ঢাকার মতিঝিল শাপলা চত্ত্বরে তাদের প্রথম সমাবেশ করে। এই সমাবেশে প্রচুর লোকের সমাগম হয়। এসময় বিভিন্ন বাধার কারণে অনেক কর্মী চট্টগ্রাম থেকে ঢাকা যেতে ব্যর্থ হয়। পরবর্তীতে তারা চট্টগ্রামের ওয়াসা মোড়ে সমাবেশ করে। এদিন দেশের বিভিন্ন স্থানে সংগঠনের কর্মীদের সাথে আইনশৃঙ্খলারক্ষী বাহিনীর সংঘর্ষ হয় এবং কিছু হতাহতের ঘটনা ঘটে।
ঢাকা অবরোধ
৫ মে ২০১৩ সালে হেফাজতে ইসলাম ঢাকা অবরোধ কর্মসূচি এবং ঢাকার মতিঝিলে তাদের দ্বিতীয় সমাবেশের আয়োজন করে। ৫ ও ৬ মে ঢাকাসহ দেশের বিভিন্ন স্থানে নিরাপত্তা বাহিনীর সাথে এই সংগঠনের কর্মীদের ব্যাপক সংঘর্ষে বহু হেফাজতে ইসলামের কর্মী, পুলিশ, বিজিবি সদস্যসহ মোট ৪৭ জন নিহত হয় এবং সাংবাদিকসহ আরও অনেকে আহত হয়। তাদের উপর ফুটপাতের দোকান ও অন্যান্য বইয়ের সাথে কোরান শরিফ পোড়ানোরও অভিযোগ আনা হয়। এদিন ধর্মীয় বইয়ের প্রায় ৮২টি দোকান পুড়িয়ে দেওয়া হয়। তবে প্রধান বিরোধী দল বিএনপির কয়েকজন নেতা অভিযোগ করেন স্বেচ্ছাসেবক লীগের নেতা দেবাশীষের নেতৃত্বে কুরআন শরিফ পোড়ানো হয়। পল্টন মোড় ও সিপিবির কার্যালয়ের সামনে পুরোনো ৩৫টি বইয়ের দোকানের মধ্যে ৩টি বাদে সবগুলোই পুড়িয়ে দেওয়া হয়।
হেফাজতে ইসলামের কর্মীরা মতিঝিল, পল্টন, জিরো পয়েন্ট, গুলিস্তান, দৈনিক বাংলার মোড় ও আশেপাশের এলাকায় বহু প্রতিষ্ঠানে ভাঙচুর ও অগ্নিসংযোগ করে। এক প্রাথমিক হিসাবে বায়তুল মোকাররম মার্কেট ও তার আশেপাশে প্রায় ৩০০টি দোকান ভাঙচুর ও অগ্নিসংযোগ করা হয় এবং তাতে প্রায় ১৮ কোটি টাকার ক্ষয়ক্ষতি হয়েছে বলে অভিযোগ করা হয়। এছাড়া রাষ্ট্রায়ত্ত প্রতিষ্ঠান বাংলাদেশ হাউস বিল্ডিং ফাইন্যান্স করপোরেশন (বিএইচবিএফসি)-এর ১৮ কোটি ১৭ লাখ টাকা ও একই ইমারতে অবস্থিত জনতা ব্যাংকের ৫ কোটি টাকার ক্ষতি হয়। ক্ষতিগ্রস্ত হয় সোনালী ব্যাংক, প্রিমিয়ার ব্যাংক, সিটি সেন্টার, কয়েকটি ব্যাংকের এটিএম বুথসহ বিভিন্ন স্থাপনা ও প্রতিষ্ঠানে ভাঙচুর ও অগ্নিসংযোগ করা হয়। পরবর্তীতে তথ্য অধিদপ্তরে এক সংবাদ সম্মেলনে বাংলাদেশ সরকারের তথ্যমন্ত্রী হাসানুল হক ইনু জানান, ওই দিন শিল্প ব্যাংকের পাশে সরকারের পরিবহন পুলে রাখা ৪০টি বাসসহ বিভিন্ন স্থানে দুই শতাধিক যানবাহনে অগ্নিসংযোগ করা হয়েছে। এছাড়া অসংখ্য ক্ষুদ্র ব্যবসায়ী ও হকাররা ক্ষতিগ্রস্ত হন সেদিনকার ধ্বংসযজ্ঞে। হেফাজতে ইসলামের কর্মীরা এদিন অবরোধ সৃষ্টির জন্য পল্টন মোড় থেকে বিজয়নগর মোড় পর্যন্ত প্রায় ৭০টি গাছ এবং পল্টন মোড় থেকে মতিঝিল পর্যন্ত প্রায় ৩০ থেকে ৩৫টি গাছ কেটে ফেলে। ঢাকা সিটি করপোরেশনের জনসংযোগ কর্মকর্তার মতে ৫ মে ঢাকা দক্ষিণ সিটি করপোরেশন (ডিএসসিসি) র ক্ষতি হয়েছে প্রায় ৫ কোটি টাকা।
৬ মে সংগঠনের মহাসচিব জুনায়েদ বাবুনগরীকে, ঢাকা অবরোধ কর্মসূচি চলাকালে বিশৃঙ্খলা সৃষ্টিসহ আরও বিভিন্ন অভিযোগ এনে গ্রেপ্তার করা হয়। এর আগে ৫ মে শাপলা চত্ত্বরে গভীর রাতে মতিঝিল বাণিজ্যিক এলাকায় বিদ্যুৎ সরবরাহ বন্ধ করে হেফাজতের কর্মীদের বাণিজ্যিক এলাকা থেকে সরানোর উদ্দেশ্যে সরকারি আইনশৃঙ্খলা বাহিনী আক্রমণ পরিচালনা করে। পুলিশ, র‌্যাব ও বিজিবির সদস্যরা এতে অংশগ্রহণ করে। এছাড়া এই অভিযান পরিচালনার পূর্বেই সরকার বিরোধী স্যাটেলাইট টেলিভিশন - দিগন্ত টিভি ও ইসলামিক টিভি বন্ধ করে দেওয়া হয়। বিরোধী দল বিএনপি এবং হেফাজতে ইসলামের পক্ষ থেকে অভিযোগ করা হয় ৫ মে শাপলা চত্বরে গভীর রাতে সরকারি আইনশৃঙ্খলা বাহিনী হেফাজতে ইসলামের হাজার হাজার কর্মীকে হত্যা করে এবং তাদের লাশ গুম করে। এশীয় মানবাধিকার কমিশন থেকে বলা করা হয়, বিভিন্ন ইন্টারনেট রিপোর্ট থেকে প্রাপ্ত তথ্যানুসারে তারা ২৫০০ বা তারও বেশি হেফাজত কর্মী ওই হামলায় নিহত হতে পারে বলে ধারণা করছে এবং এজন্য তার তাদের রিপোর্টে একে গণহত্যা বলে অভিহিত করে। অন্যান্য তথ্য থেকেও প্রতীয়মান হয় যে, এই অভিযানে কমপক্ষে ৫০ জন হেফাজত কর্মী নিহত হয়েছে। এর প্রেক্ষিতে ঢাকা পুলিশ কমিশনারের পক্ষ থেকে একটি সংবাদ সম্মেলন করা হয় এবং হেফাজতে ইসলামের হাজার লোক গুমের এই দাবিকে সম্পূর্ণ মিথ্যা ও বিশেষ উদ্দেশ্যপ্রণোদিত বলে উল্লেখ করা হয়। কমিশনার হেফাজতের নেতৃবৃন্দের কাছে নিহতদের তালিকা আহবান করেন এবং বলেন যে সমাবেশস্থলে অসংখ্য সাংবাদিকের উপস্থিতিতে এই ধরনের লাশ গুমের ঘটনা অসম্ভব।
ফ্রান্সভিত্তিক বার্তা সংস্থা এএফপির প্রতিবেদনে বলা হয় ব্লাসফেমি আইন প্রণয়নের দাবিতে ঢাকায় জড়ো হওয়া মানুষদের হটিয়ে দিতে পুলিশ স্টান্ট গ্রেনেড, জলকামান, কাঁদানে গ্যাসের শেল ও রাবার বুলেট ব্যবহার করে। এই সহিংসতার কারণে মতিঝিল এলাকার ব্যাংক, বিমা ও ব্যবসাপ্রতিষ্ঠানের শত শত কর্মী রোববার নিজ নিজ অফিসে রাত কাটাতে বাধ্য হন। যুক্তরাজ্যের দ্য গার্ডিয়ান লিখেছে, ব্লাসফেমি আইনের দাবিতে আন্দোলনরত কট্টরপন্থী মুসলমানদের সঙ্গে নিরাপত্তা বাহিনীর সংঘর্ষে ঢাকায় কমপক্ষে ৩০ জন নিহত হয়েছেন। প্রত্যক্ষদর্শীদের বরাত দিয়ে বিবিসির খবরে বলা হয়, ঐদিন বিক্ষোভকারীদের কর্মকাণ্ড ছিল ব্যাপক ধ্বংসাত্মক। শক্তি প্রয়োগ ছাড়া নিরাপত্তা বাহিনীর আর কিছু করার ছিল না। সহিংসতায় হতাহতের সংখ্যা নিয়ে ভিন্ন ভিন্ন তথ্য পাওয়া যাচ্ছে। ব্রিটিশ দৈনিক টেলিগ্রাফ লিখেছে, ঢাকায় ইসলামী মৌলবাদীদের সঙ্গে নিরাপত্তা বাহিনীর সংঘর্ষে কমপক্ষে ২২ জন নিহত হয়েছেন।
নারী বিদ্বেষ
হেফাজতে ইসলামের নারী নীতি বাতিলের দাবির বিরোধিতা করে ঢাকাসহ দেশের বিভিন্ন এলাকায় নারীদের প্রতিবাদ সমাবেশ আয়োজিত হয়। এতে নারী আন্দোলনকারীরা অভিযোগ করেন, হেফাজতে ইসলাম তাদের এই দাবির মধ্য দিয়ে নারীদের ঘরের বাইরে কাজের সুযোগ বন্ধ করার চেষ্টা করছে। এছাড়া ৬ এপ্রিল ২০১৩ সালে নারী হয়ে পুরুষদের সমাবেশে সংবাদ সংগ্রহ করতে আসার কারণে হেফাজতে ইসলামের কর্মীরা এক নারী সাংবাদিককে প্রহার করে যা দেশে ব্যাপক সমালোচনার সৃষ্টি করে।
জামায়াত সংশ্লিষ্টতার অভিযোগ
অভিযোগ রয়েছে যে এই সংগঠনটি বাংলাদেশের স্বাধীনতার বিরোধিতাকারী সংগঠন বাংলাদেশ জামায়াতে ইসলামীর মদদপুস্ট এবং ১৯৭১ সালে স্বাধীনতাযুদ্ধের মানবতাবিরোধীদের বিচার বানচালের উদ্দ্যশেই তারা সকল আন্দোলন ও কর্মকাণ্ড পরিচালনা করছে। এছাড়া তারা জামায়াতের কাছ থেকে আর্থিক সাহায্য পায় বলেও অভিযোগ আছে। তবে দলটি এ অভিযোগ বরাবরই অস্বীকার করে আসছে।
তালিবান সংশ্লিষ্টতার অভিযোগ
৬ মার্চের ঢাকা অভিমুখী লং মার্চের সময়ে এই সংগঠনের একজন সংগঠকের বিরুদ্ধে ২০০৪ সালে এক বুলেটিনে প্রকাশিত সাক্ষাৎকারের ভিত্তিতে অভিযোগ করা হয় যে, ১৯৮৮ সালের আফগানিস্তান যুদ্ধের সময় তিনি আফগানিস্তান ভ্রমণ করেন। এছাড়া তার বিরুদ্ধে নিষিদ্ধ জঙ্গি সংগঠন হারকাত-উল-জিহাদ-আল-ইসলামি এবং তালিবান সংশ্লিষ্টতারও অভিযোগ করা হয়। ২০০৪ সালের একটি সাক্ষাতকারে তিনি প্রকাশ করেন যে, তার সাথে ওসামা বিন লাদেন ও হারকাত-উল-জিহাদ-আল-ইসলামির সম্পৃক্ততা রয়েছে। তিনি সেই সাক্ষাতকারে বলেন, "“ হারকাত-উল-জিহাদ-আল-ইসলামির আমন্ত্রনের কারণেই আমার আফগানিস্তান ভ্রমণ সম্ভব হয়েছে। .........আমরা যারা আফগানিস্তানের যুদ্ধক্ষেত্র ভ্রমণ করছি তারা হলেন, শাইখুল হাদিস, আতাউর রহমান খান, সুলতান যাউক, আবদুল মান্নান, হাবিবুল্লাহ, আমি নিজে এবং আরও তিনজন।”"
বাঙালি সত্ত্বা ও বাংলা নববর্ষের বিরোধিতা
বাংলা নববর্ষ এবং পহেলা বৈশাখকে বিজাতীয় সংস্কৃতি হিসেবে প্রচার করে এর বিরোধিতা করে হেফাজতে ইসলাম। এ বিষয়ে বিভিন্ন সময় বক্ততা, গণমাধ্যমে বাঙালি জাতির মধ্যে বিভেদমূলক, বিদ্বেষমূলক ও ভিন্ন ধর্মের বিরুদ্ধে উসকানিমূলক বক্তব্য প্রদান ও প্রচার করে থাকে। এখানে উল্লেখ্য, বাংলা নববর্ষ বাঙালিদের কাছে বাংলা বছরের প্রথম দিন হিসেবে বিবেচিত হয়ে থাকে।
শাকিলা খানম রশিদ
শাকিলা খানম রশিদ হলেন একজন পাকিস্তানি রাজনীতিবিদ যিনি ২০০২ সাল থেকে ২০১৩ সাল পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।
রাজনৈতিক পেশা
২০০২ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদে পুনরায় নির্বাচিত হয়েছিলেন।
পলিগন (ওয়েবসাইট)
পলিগন হলো একটি আমেরিকান ভিডিও গেম ওয়েবসাইট যা খবর, শিক্ষা, পর্যালোচনা এবং ভিডিও প্রকাশ করে। ভক্স মিডিয়ার তৃতীয় সম্পত্তি হিসেবে ২০১২ সালের অক্টোবরে এটির আরম্ভানুষ্ঠানে, গেমগুলির পরিবর্তে গেমগুলির পিছনের দায়ী লোকদের গল্পগুলির উপর কেন্দ্র করার মাধ্যমে প্রতিযোগীদের থেকে পলিগন আলাদা করার চেষ্টা করে। তারা আবার দীর্ঘ-রুপের পত্রিকার ধরনের নিবন্ধের উৎপাদন করা, ভিডিও কন্টেন্টে অর্থ-ব্যয় এবং গেমের পরিবর্তনের সাথে তাদের সংখ্যা-পর্যালোচনাগুলির হালনাগাদ হতে দেওয়ার সিদ্ধান্ত নেন।
সাইটি দশ মাসের সময়ে নির্মিত এবং এটি ১৬ জন প্রতিষ্ঠাতা-কর্মী প্রতিষ্ঠিত করেন যার মধ্যে গেমিং ওয়েবসাইট জয়স্টিক, কোটাকু এবং দ্য এস্কেপিস্ট-এর প্রধান সমপাদকরা অন্তর্গত। এটি একটি গোলাপি বর্ণবিন্যাস দিয়ে এইচটিএমএল ৫ অভিযোজন থেকে তৈরি করা এবং এটির বিজ্ঞাপন ব্যবস্থা নির্দিষ্ট রকমের কন্টেন্টের সরাসরি স্পন্সরশীপের উপর কেন্দ্রিত। ভক্স মিডিয়া ওয়েবসাইটের নির্মাণের উপর একটি প্রামাণ্য ধারাবাহিক তৈরি করে।
নকশা
ওয়েবসাইটটি একটি গোলাপি রঙ্গের পাত ব্যবহার করে এবং দ্য ভার্ঝ-এর পত্রিকার ধরনের নকশা অনুকরণ করে। ল্যাপটপ, ট্যাবলেট এবং স্মার্টফোনের পর্দার আকারের উপযোগী একটি অভিযোজন ডিজাইনের সঙ্গে ওয়েবসাইটটি এইচটিএমএল ৫-এর গুণগুলি ব্যবহার করে প্রোগ্রাম করা হয়। আংশিকভাবে একটি আলাদা মোবাইল সংস্করণের প্রয়োজনীয়তার অপসারণের জন্য এটি এই উপায়ে নির্মিত। ট্যাবলেটে পড়ার জন্য তাদের দীর্ঘ-রুপের সাংবাদিকতা সেই অনুযায়ী নিখুত করা হয়।
মুমতাজ আলী খান
মুমতাজ আলী খান ভারতের কর্ণাটক রাজ্যের ভারতীয় জনতা পার্টি মন্ত্রীর মন্ত্রিপরিষদের হজ, ওয়াকফ এবং সংখ্যালঘু কল্যাণ মন্ত্রী ছিলেন। তিনি সমাজবিজ্ঞানের প্রাক্তন অধ্যাপক এবং তাঁর দলের সংখ্যালঘু শাখার নেতৃত্বে ছিলেন। তিনি ভারতীয় জনতা পার্টি ছেড়ে ২০১৩ সালে কংগ্রেসে যোগ দিয়েছিলেন।
তথ্যসূত্র
বিজেপি কর্ণাটক
গুগ-৪১১
গুগ-৪১১ (GOOG-411) বা গুগল ভয়েস লোকাল সার্চ (Google Voice Local Search) গুগল ল্যাব্‌স-এর তৈরি একটি উপকরণ যার মাধ্যমে ব্যবহারকারীরা যেকোন মার্কিন শহর থেকে বিভিন্ন ব্যবসা অনুসন্ধান করতে পারেন।
ব্যবহার প্রক্রিয়া
এজন্য ব্যবহারকারীকে প্রথমে 1-800-466-4411 (1-800-GOOG-411), এই বিনামূল্যের নম্বরে ফোন করতে হয়। ব্যবহারকারীকে প্রথমে জানানো হয় যে তার কলটি সিস্টেমের মান উন্নয়নের স্বার্থে রেকর্ড করা হচ্ছে। এরপর ব্যবহারকারীকে প্রশ্ন করা হয় তিনি যুক্তরাষ্ট্রের কোন্‌ শহর ও অঙ্গরাজ্যে অনুসন্ধান চালাতে চান। এরপর ব্যবহারকারীকে ব্যবসার নাম বা প্রকার উল্লেখ করতে বলা হয়। ব্যহারকারীর দেয়া তথ্যের প্রত্যুত্তরে একটি ক্রমিক সংখ্যাযুক্ত তালিকা উপস্থাপন করা হয়, যেখান থেকে ব্যবহারকারী তার পছন্দের ক্রমিক সংখ্যাটি উচ্চারণ করে ব্যবসাটির সাথে সরাসরি যোগাযোগ করতে পারেন (গুগল স্বয়ংক্রিয়ভাবে বিনামূল্যে এই যোগাযোগ স্থাপন করে দেয়))। কন্ঠস্বর ছাড়াও টেক্সট বার্তার মাধ্যমেও এই সংযোগ স্থাপন সম্ভব।
যদি গুগ-৪১১ ব্যবস্থা ব্যবহারকারীর কথা বুঝতে না পারে, তবে ফোনের কী-প্যাড দিয়ে জিজ্ঞাসা প্রেরণ করার ব্যবস্থা আছে।
শ্রী মোহন কুমার কোন্দাজি
শ্রী মোহন কুমার কোন্দাজি কর্ণাটক রাজ্যের কর্ণাটক প্রদেশ কংগ্রেস কমিটি (কেপিসিসি)-র একজন সদস্য। তিনি এই দলের প্রাক্তন মুখপাত্র। তিনি কর্ণাটক রাজ্য দূষণ নিয়ন্ত্রণ বোর্ডের প্রাক্তন সদস্যও। তিনি ২০০৩ জাতীয় চলচ্চিত্র পুরস্কারের জুরি সদস্যও ছিলেন।
১১তম মেরিল-প্রথম আলো পুরস্কার
১১ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের একাদশ আয়োজন। ২০০৮ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৯ সালের ১০ই এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও অপি করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় চিত্রগ্রাহক ও চলচ্চিত্র নির্মাতা বেবী ইসলামকে।
বিজয়ী ও মনোনীতদের তালিকা
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
সুরাটগড়
সুরতগড় (Suratgarh) ভারতের রাজস্থান রাজ্যের গঙ্গানগর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৮ মিটার (৫৫১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সুরতগড় শহরের জনসংখ্যা হল ৫৮,০৭৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে সুরতগড় এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
চিলমারীর অষ্টমীর স্নান ও মেলা
চিলমারীর অষ্টমীর স্নান ও মেলা কুড়িগ্রামের চিলমারী উপজেলার ব্রহ্মপুত্র নদের তীরে প্রতিবছর চৈত্রমাসের শুক্লপক্ষের অষ্টমী তিথিতে অনুষ্ঠিত হয়। ঐতিহ্যবাহী স্নান ও মেলা রাজারভিটা এলাকায় পুণ্যতোয়া নদীর তীরে হয়। প্রায় ৪০০ বছর ধরে চৈত্র মাসের শুক্লপক্ষের অষ্টমী তিথিতে পুণ্যস্নান সম্পন্ন করেন সনাতন ধর্মাবলম্বীরা। চিলমারীর ব্রহ্মপুত্র নদের রাজারভিটা এলাকাটি তীর্থস্থান হিসেবে বিবেচনা করা হয়। প্রতিবছর লাখো পুণ্যার্থী ব্রহ্মপুত্রের তীরে জড়ো হন। প্রতিবেশী দেশগুলো থেকেও অনেক ভক্ত যোগদান করে।
উড্ডয়ন
উড্ডয়ন বা ওড়া বলতে কোনও বস্তু বা প্রাণী যে প্রক্রিয়াতে আকাশ তথা আবহমণ্ডলের ভেতর দিয়ে (এমনকি কদাচিৎ আবহমণ্ডল ছাড়িয়ে মহাকাশেও) ভূপৃষ্ঠকে স্পর্শ না করে বিচরণ করতে পারে, তাকে বোঝায়। বাতাসের চেয়ে ভারী বস্তুর ক্ষেত্রে এই প্রক্রিয়াটি সাধারণত বায়ুগতীয় উত্তোলক বল ও সম্মুখচালক ঘাত বল (বা পুরশ্চালক ঘাত বল) - এই দুই ধরনের বলের সমন্বয়ে সম্পাদন করা হয়। বাতাসের চেয়ে হালকা বস্তুর ক্ষেত্রে (বায়ুস্থিতিবিজ্ঞান) প্লবতা বা উৎক্ষেপণ বিজ্ঞানের সহায়তা নেওয়া হয়।
বহু বস্তুই উড্ডয়নে সক্ষম। যেমন প্রকৃতিতে পাখি, বাদুড় ও পতঙ্গ উড়তে পারে। এছাড়া মানবনির্মিত বিভিন্ন উড়োযান যেমন উড়োজাহাজ বা বিমান, হেলিকপ্টার, বেলুন, মহাকাশযানবাহী রকেট, ইত্যাদিও উড্ডয়নে পারদর্শী।
উড্ডয়নের প্রকৌশলগত দিকগুলি বায়বাকাশ প্রকৌশল নামক বিজ্ঞানের একটি শাখায় আলোচিত হয়। এটিকে আবার কতগুলি উপশাখায় ভাগ করা হয়, যেমন উড়োযানচালনা বিজ্ঞান, মহাকাশযানচালনা বিজ্ঞান এবং উৎক্ষেপণ বিজ্ঞান। এছাড়া বায়ুগতিবিজ্ঞান নামক ক্ষেত্রটিতে উড্ডয়নের মূলনীতিগুলি অধ্যয়ন করা হয়।
বোআ
কওন বো-আহ (জন্ম ৫ নভেম্বর, ১৯৮৬), পেশাদারভাবে বোআ নামে পরিচিত, একজন দক্ষিণ কোরীয় গায়ক, গীতিকার, নর্তক, রেকর্ড প্রযোজক ও অভিনেত্রী। তিনি সবচেয়ে সফল এবং প্রভাবশালী কোরীয় বিনোদনকারীদের একজন, তাকে "কে-পপের রানী" বলা হয়েছে।
শাহিন শফিক
শাহিন শফিক হলেন একজন পাকিস্তানি রাজনীতিবিদ যিনি ২০০৮ সালের মার্চ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।
রাজনৈতিক পেশা
তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৩ সালে পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগের (এন) প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন। জাতীয় সংসদ সদস্য থাকাকালীন তিনি প্রদেশ ও সীমান্ত অঞ্চল বিষয়ক কেন্দ্রীয় সংসদীয় সচিব হিসাবে দায়িত্ব পালন করেছিলেন।
সন্ধ্যা শান্তরাম
সন্ধ্যা শান্তরাম (জন্ম: ১৯৩২/৩৩; বিবাহপূর্ব বিজয়া দেশমুখ) হলেন একজন ভারতীয় চলচ্চিত্র অভিনেত্রী। তিনি হিন্দি এবং মারাঠি চলচ্চিত্র জগতে বেশ কয়েকটি চলচ্চিত্রে অভিনয় করা জন্য পরিচিতি লাভ করেছেন। তিনি তাঁর অভিনয় জীবনের অধিকাংশ চলচ্চিত্র তাঁর স্বামী ভি. শান্তরামের পরিচালনায় করেছেন। তাঁর অভিনীত চলচ্চিত্রের মধ্যে ১৯৫১ সালে মুক্তিপ্রাপ্ত অমর ভূপালি, ১৯৫৫ সালে মুক্তিপ্রাপ্ত ঝনক ঝনক পায়েল বাজে, ১৯৫৮ সালে মুক্তিপ্রাপ্ত দো আঁখে বারাহ হাত, ১৯৫৯ সালে মুক্তিপ্রাপ্ত নবরং, ১৯৭২ সালে মুক্তিপ্রাপ্ত মারাঠি চলচ্চিত্র পিঁজরা অন্যতম।
অভিষেক
ভি. শান্তরাম তখন তাঁর চলচ্চিত্র অমর ভূপালি-র জন্য নায়িকা চরিত্রে নতুন মুখ খুঁজছিলেন তখন তিনি সন্ধ্যাকে খুঁজে বের করেছিলেন। এই যুবতীর অসামান্য বৈশিষ্ট্য বা প্রতিভা ছিল না, তবে চলচ্চিত্র নির্মাতাকে তাঁর কণ্ঠস্বরটি বেশি আকৃষ্ট করেছিল, এটি তাঁর দ্বিতীয় স্ত্রী অভিনেত্রী জয়শ্রীর সাথে আশ্চর্যজনকভাবে সাদৃশ্যপূর্ণ। পরে জয়শ্রী ভি. শান্তরামকে ছেড়ে যাওয়ার পরে তিনি সন্ধ্যার সাথে বিবাহ বন্ধনে আবদ্ধ হয়েছিলেন। ১৯৫২ সালে, সন্ধ্যা তাঁর মারাঠি চলচ্চিত্র অমর ভূপালি-এ একজন কণ্ঠশিল্পীর চরিত্রে অভিনেত্রী করার মাধ্যমে চলচ্চিত্র জগতে অভিষেক করেছিলেন।
পেশা
অতপর সন্ধ্যা শান্তরাম ভি. শান্তরামের বেশিরভাগ চলচ্চিত্রে অভিনয় করেছেন। তাঁর পরবর্তী ছবি তিন বাট্টি চার রাস্তা (১৯৫৩)-এ তিনি একজন দরিদ্র মেয়ের চরিত্রে অভিনয় করেছিলেন, যে তার গায়ের কালো রঙের কারণে সকলের কাছে অনাকর্ষণীয় ছিল, কিন্তু সে গোপনে একটি সুন্দর গানের কণ্ঠধারী রেডিও তারকা ছিল। এই চলচ্চিত্রে অভিনয়ের জন্য সন্ধ্যা শান্তরামকে কালো মেক আপ করতে হয়েছিল। অতপর ১৯৬১ সালে, তিনি মহাভারতের শকুন্তলার গল্পের চলচ্চিত্র সংস্করণ স্ত্রী-তে অভিনয় করেছিলেন। এই মহাকাব্যটির একটি দৃশ্যে উল্লেখ করা ছিল যে শকুন্তলা এবং তার পুত্র ভরত প্রান্তরে সিংহের সাথে বাস করত। তাই শান্তরাম কিছু দৃশ্যে আসল সিংহকে অন্তর্ভুক্ত করার সিদ্ধান্ত নিয়েছিলেন। এই দৃশ্যের জন্য সন্ধ্যা নিজেই অভিনয় করেছিলেন; তিনি সিংহের প্রশিক্ষককে ছায়ার মত অনুসরণ করেছিলেন এবং সিংহদের সাথে খাঁচায় অনুশীলন করেছিলেন। সন্ধ্যার শেষ কেন্দ্রীয় চরিত্র ছিল পিঁজরা নামক একটি মারাঠি চলচ্চিত্রে; এই চলচ্চিত্রে তাঁর চরিত্রটিতে তিনি শ্রীরাম লাগু (যিনি এই চলচ্চিত্রের মাধ্যমে চলচ্চিত্র জগতে অভিষেক করেছিলেন) অভিনীত একজন স্কুলশিক্ষকের প্রেমে পড়েছিলেন।
২০০৯ সালে নবরঙ্গ নামক চলচ্চিত্রের ৫০তম বার্ষিকী স্মরণে ভি. শান্তরাম পুরস্কার অনুষ্ঠানে তাঁকে সম্মান প্রদান করা হয়েছিল।
আসাদ আলী
আসাদ আলী (জন্ম ১৪ অক্টোবর ১৯৮৮) একজন আন্তর্জাতিক পাকিস্তানি ক্রিকেটার। ২০১৩ আইসিসি চ্যাম্পিয়ন্স ট্রফিতে পাকিস্তান জাতীয় ক্রিকেট দলের স্কোয়াডে নির্বাচিত হন। তিনি মূলতঃ একজন ডানহাতি ফাস্ট বোলার এবং ডানহাতি ব্যাট করেন।
২০২২ সালের সাম্প্রতিক হিসাবে, আসাদ আলী আমেরিকায় ক্রিকেট খেলেন এবং ফিলাডেলফিয়া অঞ্চলের হয়ে প্রতিনিধিত্ব করেন।
পুলিশি রাষ্ট্র
পুলিশি রাষ্ট্র বলতে এমন এক ধরনের সরকারব্যবস্থাকে বোঝায় যেখানে সরকার ক্ষমতা ধরে রাখার অভিলাষে পুলিশের (বিশেষ করে গুপ্ত পুলিশের) ক্ষমতার যথেচ্ছ (ও দরকার হলে সহিংস) অপব্যবহারের মাধ্যমে দেশের জনসাধারণের রাজনৈতিক, অর্থনৈতিক ও সামাজিক জীবন ও নাগরিক স্বাধীনতার উপর উচ্চমাত্রায় দমনমূলক নিয়ন্ত্রণ বজায় রাখে। বিশেষ করে জনগণের কাছে জ্ঞাত আইনি পদ্ধতি অনুযায়ী প্রশাসনিক ও বিচারবিভাগীয় কর্মকাণ্ডের বাইরে গুপ্ত পুলিশ দিয়ে এই কাজগুলি ঘটানো হয়।
সাধারণত কর্তৃত্ববাদী, একচ্ছত্রবাদী বা অনুদারপন্থী শাসনব্যবস্থাগুলিতে (অর্থাৎ যা একটি উদারপন্থী গণতান্ত্রিক শাসনব্যবস্থার বিপরীত) পুলিশি রাষ্ট্রের উদয় ঘটে। পুলিশি রাষ্ট্রগুলি সাধারণত একদলীয় সরকারব্যবস্থায় বিরাজ করে, তবে নামমাত্র বহুদলীয় ব্যবস্থাতেও এর উদ্ভব হতে পারে। একটি পুলিশি রাষ্ট্রের নাগরিকেরা তাদের চলাচল, বাকস্বাধীনতা, রাজনৈতিক ও অন্যান্য মত প্রকাশে বাধানিষেধের শিকার হতে পারেন এবং তাদেরকে পুলিশি নজরদারির আওতায় রাখা হতে পারে।
নাটোর-২
নাটোর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নাটোর জেলায় অবস্থিত জাতীয় সংসদের ৫৯নং আসন। নাটোর-২ সংসদীয় আসনের এমপি জনাব মো: শফিকুল ইসলাম শিমুল।
সীমানা
নাটোর-২ আসনটি নাটোর জেলার নাটোর সদর উপজেলা ও নলডাঙ্গা উপজেলা নিয়ে গঠিত।
২০১০-এর দশকে নির্বাচন
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শফিকুল ইসলাম শিমুল বিনা প্রতিদ্বন্দ্বিতায় নির্বাচিত হন।
ক্রিস লুইস
ক্লেয়ারমন্ট ক্রিস্টোফার লুইস (Chris Lewis; জন্ম: ১৪ ফেব্রুয়ারি, ১৯৬৮) ডেমেরারার জর্জটাউন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০ থেকে ১৯৯৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
১৯৯০-এর দশকে ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার, লিচেস্টারশায়ার ও সারে দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ক্রিস লুইস।
প্রথম-শ্রেণীর ক্রিকেট
১৯৮৭ সাল থেকে ২০০০ সাল পর্যন্ত ক্রিস লুইসের প্রথম-শ্রেণীর খেলোয়াড়ী জীবন চলমান ছিল। শুরুতে লিচেস্টারশায়ার, এরপর নটস ও সারে দলে পক্ষে খেলেন। ১৯৯৬ সালে সানডে লীগ ও ১৯৯৭ সালে বিএন্ডএইচ প্রতিযোগিতার শিরোপা জয়ে দলকে সহায়তা করেন। এরপর পুনরায় গ্রেস রোডে ফিরে যান।
আন্তর্জাতিক ক্রিকেট
সমগ্র খেলোয়াড়ী জীবনে ৩২ টেস্ট ও ৫৩টি ওডিআইয়ে অংশগ্রহণ করেছেন ক্রিস লুইস। ৫ জুলাই, ১৯৯০ তারিখে বার্মিংহামে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ১৯৯৬ তারিখে ওভালে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
বিশ্বকাপের পর খুব কমই ইংল্যান্ডের পক্ষে বোলিং করার সুযোগ পেয়েছিলেন। সর্বদাই টেস্ট দলে আসা-যাওয়ার পালায় ছিলেন। তাসত্ত্বেও, ছয়বার বিদেশ সফরে যাবার সুযোগ পেয়েছেন। ১৯৯২-৯৩ মৌসুমে ইংরেজ দলের সাথে ভারত গমন করেন। তবে, মাদ্রাজ টেস্টে সেঞ্চুরি হাঁকালে দল পরাজিত হয়েছিল। নিজস্ব ২৫তম জন্মদিনে এ সেঞ্চুরিটি করেছিলেন তিনি। এর মাধ্যমে আন্তর্জাতিকে অঙ্গনে উজ্জ্বল ভবিষ্যৎ সম্ভাবনার কথা জানান দেন। ১৯৯৪ সালে ওয়েস্ট ইন্ডিজ গমন করেন। প্রথম টেস্টে সূর্যের উত্তাপ থেকে নিজেকে রক্ষাকল্পে মাঠের বাইরে অবস্থানে করতে বাধ্য হন ও তিনি এ থেকে রক্ষার্থে কোন প্রতিরোধক ব্যবস্থা গ্রহণ করেননি।
১৯৯৯ সালে তিনজন ইংল্যান্ডের টেস্ট ক্রিকেটারের পাতানো খেলায় অংশগ্রহণের বিষয়টি ইসিবিকে জানান। ২০০৮ সালের ৪০ বছর বয়সে সারে দলে প্রত্যাবর্তন করেন। টুয়েন্টি২০ কাপে খেলায় অংশগ্রহণের উপর বেতন লাভের বিষয়ে চুক্তিতে আবদ্ধ হন। তবে, মৌসুমের শুরুতেই আঘাতে জর্জড়িত হন। তাসত্ত্বেও, আঘাত থেকে ফিরে পুনরায় দ্যুতি ছড়ান।
অবসর
৩২ বছর বয়সে পেশাদারী পর্যায়ের ক্রিকেট থেকে অবসর গ্রহণ করে। ২০০৬ সালে সেন্ট্রাল ল্যাঙ্কাশায়ার লীগে ক্লিফটন ক্রিকেট ক্লাবের পক্ষে অধিনায়কত্ব করেন। ঐ সময়ে তিনি দলের ব্যাটিং ও বোলিং উদ্বোধন করতেন। অবসর সময়ে বার্কশায়ারে শিশুদের প্রশিক্ষণ দিতেন।
২০০৭-০৮ মৌসুমে নিউক্যাসল ডিস্ট্রিক্ট ক্রিকেট অ্যাসোসিয়েশনে স্টকটনের পক্ষে চার খেলায় অংশ নিয়েছিলেন। ২০০৮ সালে সারে দলের পক্ষে বোলিং অভিজ্ঞতার কারণে টুয়েন্টি২০ খেলায় অংশগ্রহণের লক্ষ্যে পুনরায় চুক্তিবদ্ধ হন। তবে, তার এ ফিরে আসার বিষয়টি স্বল্পকালীন ছিল ও সফলতা পায়নি। ফ্রেন্ডস প্রভিডেন্ট ট্রফির একটি খেলায় অংশ নেন। ছয় ওভারে ৫১ রান খরচ করে ফেলেন। একটি টুয়েন্টি২০ খেলায় অংশগ্রহণ করেছিলেন। কোন ক্ষেত্রেই উইকেটের সন্ধান পাননি তিনি। কৈশোরের ওয়েম্বলি ক্রিকেট ক্লাবের অধিনায়কত্ব করে ২০১৬ সালে মিডলসেক্স কাউন্টি ক্রিকেট লীগে খেলেন।
বিতর্কিত ভূমিকা
৮ ডিসেম্বর, ২০০৮ তারিখে লন্ডনের গ্যাটউইক বিমানবন্দরে তরল ৩.৩৭ কিলোগ্রাম কোকেন নিয়ে আসার অভিযোগে গ্রেফতার হন। বাজারমূল্যে এর দাম £১৪০০০০ পাউন্ড-স্টার্লিং। তিনি সেন্ট লুসিয়া থেকে বিমানযোগে যুক্তরাজ্যে ফিরছিলেন। ২০ মে, ২০০৯ তারিখে লুইস ও বাস্কেটবল খেলোয়াড় চাদ কার্ননকে ক্রয়ডন কোর্টে দোষীসাব্যস্ত করে ১৩ বছরের কারাবাস দণ্ড দেয়া হয়।  ছয় বছরের সাজাভোগ শেষে জুন, ২০১৫ সালে এইচএমপি হাই ডাউনে মুক্তিলাভ করেন।
ক্যাসেল ইন দ্য স্কাই
ছবিটি ১৯৮৬ সালে অ্যানিমে গ্র্যান্ড প্রিক্স জিতেছিল। চলচ্চিত্রটি ইতিবাচক পর্যালোচনা লাভ করে এবং বক্স অফিসে ১৬ মিলিয়ন ডলারেরও বেশি আয় করে। এটি ২৪২১ সালের হিসাবে বক্স অফিস, হোম ভিডিও এবং সাউন্ডট্র্যাক বিক্রয়ে প্রায় ১৫৭ মিলিয়ন ডলার আয় করেছে. জাপানি জরিপে সর্বশ্রেষ্ঠ অ্যানিমেশন সম্পর্কে জিজ্ঞাসা করা হয়েছিল, এটি ২০০৬ সালের জাপান মিডিয়া আর্টস ফেস্টিভ্যালে দ্বিতীয় সেরা অ্যানিমেটেড চলচ্চিত্র হিসাবে নির্বাচিত হয়েছিল এবং ২০০৮ সালের একটি ওরিকন দর্শক জরিপে প্রথম স্থান অর্জন করেছিল। স্কাইতে ক্যাসল জাপানি জনপ্রিয় সংস্কৃতির উপর একটি শক্তিশালী প্রভাব ফেলেছে, এবং জাপান এবং আন্তর্জাতিকভাবে অসংখ্য চলচ্চিত্র, মিডিয়া এবং গেমকে অনুপ্রাণিত করেছে।  এটি স্টিমপাঙ্ক এবং ডিজেলপাঙ্ক ঘরানার একটি প্রভাবশালী ক্লাসিক হিসাবে উল্লেখ করা হয়েছে।
কাহিনিসংক্ষেপ
সরকারি এজেন্ট মুসকা দ্বারা অপহৃত একটি অনাথ মেয়ে শীতলাকে বহনকারী একটি বিমান জাহাজ ক্যাপ্টেন দোলা এবং তার এয়ার পাইরেট পুত্রদের দ্বারা আক্রমণ করা হয়, যা শীতলার নীল স্ফটিক দুল খুঁজছিল। পালানোর চেষ্টা করে, শীতলা এয়ারশিপ থেকে পড়ে যায় কিন্তু, তাবিজের জন্য ধন্যবাদ, সে অজ্ঞান হয়ে পৃথিবীতে ভাসতে থাকে। পাজু নামে একটি অনাথ ছেলে তাকে ধরে এবং একটি খনির শহরে তার বাড়িতে নিয়ে যায়। পাজু তাকে একটি কিংবদন্তি ভাসমান শহর লাপুতার একটি ছবি দেখায়, যা তার প্রয়াত বাবার তোলা। যখন দোলার জলদস্যু এবং মুসকার লোকেরা উপস্থিত হয় এবং তাদের অনুসরণ করে, পাজু এবং চিতা, তাবিজের সহায়তায়, একটি পরিত্যক্ত খনিতে পড়ে যায়, যেখানে সে বলে যে কীভাবে তার নেকলেসের কারণে তাকে তার পাহাড়ের বাড়ি থেকে অপহরণ করা হয়েছিল। পুরাতন খনিশ্রমিক আঙ্কেল পম তাদের চারপাশে Aetherium ] এর উজ্জ্বল আমানত দেখায়। খনি ছেড়ে, শীটা পাজুকে তার পুরো নাম - লুসিটা তোয়েল উল লাপুটা - তাকে লাপুটান রাজকীয় পরিবারের বংশধর হিসাবে প্রকাশ করে। মুসকা তাদের ধরে ফেলে এবং তাদের তার দুর্গে নিয়ে যায় যেখানে শিশুদের বিভিন্ন ঘরে বন্দী করা হয়। মুসকা শীটাকে একটি ভাঙা লাপুটান রোবট দেখায়; তার নাম জেনে, তিনি তাকে লাপুতার অবস্থান প্রকাশ করতে ইচ্ছুক। মুসকা পাজুকে হুমকি দেয়; তার নিজের নিরাপত্তার জন্য, শিতা তাকে চলে যাওয়ার আদেশ দেয়। হতাশ পাজু বাড়ি ফিরে আসে, যেখানে দোলা এবং তার ছেলেরা অপেক্ষা করছে। শীতলাকে উদ্ধার করার জন্য, পাজু তাদের সাথে যোগ দেয়।
শীতলা তার দাদী তাকে শেখানো একটি বানান আবৃত্তি করে, অনিচ্ছাকৃতভাবে তাবিজ এবং রোবটকে সক্রিয় করে, যা সামরিক বাহিনীর বিশাল বিমান জাহাজ, গোলিয়াথ দ্বারা ধ্বংস না হওয়া পর্যন্ত ধ্বংসযজ্ঞ চালায়। পাজু শীতলাকে উদ্ধার করে, কিন্তু মুসকা তাবিজটি পায়। পাজু, শীতলা এবং জলদস্যুরা তাদের এয়ারশিপে ফিরে আসে এবং গোলিয়াথকে অনুসরণ করে, যা শীতলার তাবিজ দ্বারা নেভিগেট করছে। পথে, দোলা পাজু এবং শিতাকে বলে যে কীভাবে চেহারাটিকে একটি ঘুড়িতে পরিণত করা যায়, তাদের একটি উচ্চতর সুবিধাজনক পয়েন্ট দেয়। পাজু একটি আসন্ন হারিকেনে মেঘের একটি ঘূর্ণায়মান স্পট করে। তার বাবার গল্প থেকে মেঘগুলি চিনতে পেরে, তিনি দোলাকে বলেন যে তারা লাপুটা খুঁজে পেয়েছে এবং জোর দিয়ে বলে যে তারা ঝড়ের চোখের দিকে এগিয়ে যায়। যাইহোক, গোলিয়াথ প্রদর্শিত হয়, জলদস্যু জাহাজের ক্ষতি করে এবং এটি থেকে লুকআউট ঘুড়িটি বিচ্ছিন্ন করে, পাজু এবং শীতলাকে মেঘের মধ্যে প্রেরণ করে।
শিতা এবং পাজু নিরাপদে লাপুটাতে পৌঁছায়, যেখানে তারা দেখতে পায় যে দুর্গের ধ্বংসাবশেষগুলিতে গাছপালা এবং প্রাণীরা সমৃদ্ধ হচ্ছে, যা একটি বিশাল গাছকে ঘিরে রেখেছে। যাইহোক, সেনাবাহিনী শহরটি লুণ্ঠন করে, জলদস্যুদের তাদের বন্দী হিসাবে। মুসকা শীতলাকে ধরে ফেলে এবং পাজু জলদস্যুদের মুক্ত করে। মুসকা শীতলাকে লাপুটা কেন্দ্রে নিয়ে যায়, বৈজ্ঞানিক জ্ঞানের একটি বিশাল ভাণ্ডার যেখানে একটি বিশাল স্ফটিক শহরটিকে শক্তি দেয়। মুসকা তার আসল নাম "রোমুসকা পালো উল লাপুটা" প্রকাশ করেছেন, রাজকীয় লাইনের অন্য একজন সদস্য যা শত শত বছর আগে লাপুটা ছেড়ে চলে গিয়েছিল। লাপুটান প্রযুক্তি অ্যাক্সেস করার জন্য শীতলার স্ফটিক ব্যবহার করে, তিনি লাপুটার গণবিধ্বংসী গোপন অস্ত্র এবং একটি সুপ্ত রোবট সেনাবাহিনী প্রকাশ করেন, গোলিয়াথ এবং তার ক্রুদের ধ্বংস করেন এবং বিশ্ব জয় করার জন্য তার পরিকল্পনা ঘোষণা করেন। ভীত সন্ত্রস্ত হয়ে, শীতলা তাবিজটি আবার চুরি করে এবং পালিয়ে যায়। তিনি প্রাচীরের ফাঁক দিয়ে পাজুকে তাবিজটি দেন তবে লাপুটার জরাজীর্ণ সিংহাসন কক্ষে একটি মুসকা অনুসরণ করে কোণঠাসা হয়ে পড়েন।
শিতা মুসকাকে তিরস্কার করে, লাপুটা ছেড়ে যাওয়া লোকদেরও প্রকাশ করে কারণ তারা বুঝতে পেরেছিল যে মানুষ পৃথিবীতে বাস করতে চায়। নির্বিকার, মুসকা তাকে তাবিজ না দেওয়া পর্যন্ত তাকে মেরে ফেলার হুমকি দেয়। পাজু এসে তার সাথে কথা বলতে বলে, এবং মুসকা তাদের এক মিনিট সময় দেয়। শিতা এবং পাজু স্ফটিকের সাথে সংযুক্ত একটি ধ্বংসের স্পেল আবৃত্তি করে, যার ফলে লাপুটার কেন্দ্রটি ভেঙে পড়ে এবং মুসকাকে অন্ধ করে দেয়, যিনি অফস্ক্রিনে তার মৃত্যুর কোলে ঢলে পড়েন, যখন শিশুরা গাছের শিকড় দ্বারা সুরক্ষিত থাকে। লাপুটার ধ্বংসাবশেষের অবশিষ্টাংশ ততক্ষণ পর্যন্ত আরোহণ করে যতক্ষণ না তারা দৃশ্য থেকে অদৃশ্য হয়ে যায়, তার স্ফটিক দ্বারা সমর্থিত। পাজু এবং শীতলা ঘুড়িটিকে জলদস্যুদের সাথে মিলিত হওয়ার জন্য নিয়ে যায়, এর আগে উভয় দলই আলাদা হয়ে যায়।
মমিন আনসারী
মোমিন আনসারী ( مومن أنصاري   ) বা আনসারী একটি মুসলিম সম্প্রদায়, প্রধানত পশ্চিম এবং উত্তর ভারতে এবং পাকিস্তানের সিন্ধু প্রদেশে দেখা যায়। নেপালের তরাই অঞ্চলে অল্প সংখ্যক আনসারীও পাওয়া যায়। উত্তর ভারতে সম্প্রদায়টি আনসারি বা শিখ নামে পরিচিত, মহারাষ্ট্রে এই সম্প্রদায়টি মমিন নামে পরিচিত। আনসারীরা ("সমর্থক") মনে করে তাদের  নাম বা উপাধি নবী মোহাম্মদের সময়ে আরবে শুরু হয়েছিল।
এই সম্প্রদায় পশ্চিম এবং উত্তর ভারত জুড়ে পাওয়া যায়, তবে উত্তর প্রদেশের বারাণসী জেলা সর্বদা বেশিরভাগ মমিন তাদের সম্প্রদায়ের কেন্দ্র হিসাবে বিবেচিত। সেই শহরে আনসারী শহরের জনসংখ্যার এক তৃতীয়াংশ রয়েছে বলে জানা যায়। শহরের গুরুত্বপূর্ণ আনসারী পাড়াগুলির মধ্যে রয়েছে মদনপুর, আদমপুর এবং জৈতপুরা।
ইতিহাস
উত্তর ভারতের আনসারীরা মূলত জমিদার সম্প্রদায়, তবে কিছু ছোট এবং মাঝারি পর্যায়ের কৃষকও রয়েছে। এগুলি সর্বদা বুননের শিল্পের সাথে যুক্ত ছিল। সম্প্রদায়ের অনেক সদস্য বেসরকারী বা সরকারী চাকরিতে প্রবেশ করেছেন। সাধের সম্প্রদায়ের সাথে তাদের সম্পর্ক কিছুটা গুরুত্বপূর্ণ, কারণ তারা মুদ্রণের জন্য ব্যবহৃত সুতির কাপড় দিয়ে মমিন সরবরাহ করে।
আনসারীদের কোনও ঐতিহ্যবাহী সামাজিক সংগঠন নেই তবে তাদের ভারতব্যাপী একটি সম্প্রদায় সংগঠন নিখিল ভারত মমিন সম্মেলন রয়েছে । তারা একটি অন্তর্গত সম্প্রদায় ছাড়া অন্য কোনো সম্প্রদায়ে তাদের বিয়ে-শাদী বা আত্মীয়তার সম্পর্ক খুবই কম। গোষ্ঠীর কোনও ব্যবস্থা নেই অন্য সম্প্রদায়ের কাউকে বিয়ে করা। সাধারণ ভাবে কাজিনের বিয়ে তথা কাজিনকে  বিয়ে করা সাধারণ নিয়ম ছিলো।
আনসারীরা হলেন সুন্নি হানাফী ফিকহের মুসলমান। .ঐতিহাসিকভাবে, সম্প্রদায়টি ঋ ষি এবং দার্শনিক, কবির তৈরি করেছিলেন এবং এই সম্প্রদায়ের কিছু সদস্য ছিলেন কবিরপাঠি । আনসারী একটি উর্দু স্পিকিং সম্প্রদায়, যদিও গুজরাতের আনসারী গোত্রের মাতৃভাষা হিসাবে গুজরাতি রয়েছে ।
বিহারে
আনসারী সম্প্রদায় বিহার এবং ঝাড়খণ্ড জুড়ে দেখা যায়। বিহারে, এগুলি সমস্ত জেলায় পাওয়া যায়। তারা রাজনীতিতে সক্রিয়। তাদের আর্থ-সামাজিক অবস্থার ধারাবাহিকভাবে উন্নতি হয়েছে। তারা বিহারের সর্বস্তরের সক্রিয় ভূমিকা পালন করে। ঝাড়খণ্ডে এগুলি মূলত কোডেরমা, আওরঙ্গবাদ, হাজারীবাগ, গুমলা, রাঁচি, লোহারদাগা এবং সিংভূম জেলায় দেখা যায়। তারা সদ্রি উপভাষা বলে, যা সম্প্রদায়ের পক্ষে স্বতন্ত্র, যদিও বেশিরভাগ উর্দু সম্পর্কে জ্ঞান রয়েছে। সম্প্রদায়টি অন্তঃসত্ত্বা, এবং নিকটাত্মীয় গোষ্ঠীর মধ্যে বিবাহ করে। অন্যান্য আনসারীদের মতো এগুলিও ঐতিহাসিকভাবে তাঁতি ছিল, যদিও তাদের বেশিরভাগ মাঝারি এবং ছোট-ছোট কৃষক। অনেকে বাজারের উদ্যানপালক এবং আলু, বাঁধাকপি এবং অন্যান্য শাকসব্জী বাড়িয়ে বিক্রি করেন এবং এগুলি ক্যালকাটা এবং পাটনায় বিক্রি করেন। মোমিন সম্মেলনটি বিহারে প্রতিষ্ঠিত হয়েছিল, এবং বিহার আনসারীরা সংগঠনে মূল ভূমিকা পালন করেছে।
পসমনদো মুসলিম মাহাজ ( "Marginalised Muslim Front"   ) একটি ভারতীয় মুসলিম সমাজ সংস্কার সংস্থা যা দক্ষিণ এশিয়ার মুসলিম গোষ্ঠী ব্যবস্থায় আরজাল সম্প্রদায়ের অন্তর্গত দলিত মুসলমানদের মুক্তির জন্য উত্সর্গীকৃত। এটি বিহারের পাটনায় আলী আনোয়ার প্রতিষ্ঠা করেছিলেন।
গুজরাত
গুজরাতে, দুটি পৃথক সম্প্রদায় রয়েছে সাধারণত মমিন নামে পরিচিত, নেটিভ গুজরাতিভাষী গারানা আনসারি এবং অভিবাসী আনসারী সম্প্রদায়, মূলত উত্তর ভারতের গুজরাতের গড়ানা আনসারী সম্প্রদায় মূলত জুনাগড়, আহমেদাবাদ, সুরত ও কচ্ছ জেলায় দেখা যায়। তারা তুরিয়া এবং তারি নামেও পরিচিত। মোমিনের আটটি বংশ রয়েছে, ধোড়ালিয়া, মেহেদার, মিঠওয়ানি, রাজবানী, কোরা, চুটানী, আরবানী এবং ধোরিজিওয়ালা। তারা যথেষ্ট উর্দু শব্দের সাথে গুজরাতি কথা বলে।
মমিন সম্মেলনে সদস্যতা ছাড়াও গুজরাত আনসারীদের নিজস্ব বংশ সমিতি, গারানা সায়েদ ফারি জামায়াতও রয়েছে।
আনসারির ঐতিহ্যবাহী পেশা এখনও কাপড় বুনা। তাদের মধ্যে অনেকে তাঁতি কাজের সাথে জড়িত, যার মধ্যে শাড়ি সূচিকর্ম জড়িত। এটি বিশেষত জামনগর এবং দর্জি শহরগুলির ক্ষেত্রে, যেখানে প্রত্যেকে আনসারীদের বসবাসের ঐতিহ্যবাহী অংশ রয়েছে। বেশিরভাগ সুরত ও আহমাদবাদ আনসারী এখন ভারত সঞ্চার নিগম লিমিটেডের কেরানি পদে এবং স্থানীয় টেক্সটাইল মিলগুলিতে নিযুক্ত আছেন।
শায়খ আনসারী একটি উর্দুভাষী সম্প্রদায়, এবং প্রায় তিনশত বছর আগে দিল্লি, রাজস্থান এবং উত্তরপ্রদেশ থেকে চলে এসেছিল বলে জানা যায়। বরোডায়, তাদেরকে শাসক রাজবংশ দ্বারা রাজস্থান থেকে সরকারী ভবন নির্মাণে সহায়তা করার জন্য আমন্ত্রণ জানানো হয়েছিল। শাইখ আনসারী উত্তর প্রদেশের বিজনোর শহর থেকে উদ্ভূত বিজনোর আনসারি নামে চারটি অন্তঃসত্ত্বা গোষ্ঠীতে বিভক্ত; গঙ্গা পারভালা, গ্রামে থেকে উৎপন্ন গোমিতপুর এবং উত্তর প্রদেশে তার আশপাশ; দিল্লিওয়ালা, মূলত দিল্লির; এবং প্রতাপগড় আনসারি পূর্ব উত্তর প্রদেশের প্রতাপগড় শহর এবং আশেপাশের অঞ্চল থেকে উদ্ভূত হয়েছিল। এগুলি মূলত আহমেদাবাদ, সুরত, ভরচ, বরোদা এবং রাজপিপলা শহরে বিতরণ করা হয়।
তাঁত শিল্প আনসারীদের ঐতিহ্যবাহী পেশা ছিল এবং বর্তমানে আহমাদবাদ জেলার বাসিন্দারা এখনও এ পেশায় জড়িত। অনেক আহমদাবাদ আনসারী এখন যান্ত্রিক তাঁতের মালিক। তবে অনেক শায়খ আনসারীও বৈচিত্র্যবদ্ধ হয়েছে এবং এখন তাদের হোটেল এবং বেকারি রয়েছে। তারা এই রাজ্যের আরও সফল মুসলিম সম্প্রদায়ের মধ্যে রয়েছে, যা তাদের ঐতিহ্যবাহী পেশা থেকে সফল ব্যবসায়ী হওয়ার পরিবর্তনে পরিণত হয়েছিল। শিক্ষার স্তর ক্রমাগত বৃদ্ধি পাচ্ছে, এবং অনেক আনসারী এখন স্নাতক।
আনসারিদের কোনও ঐতিহ্যবাহী গোষ্ঠী সমিতি নেই, তবে অখিল ভারত মমিন সম্মেলনের সদস্য। ঐতিহাসিকভাবে, চারটি মহকুমার প্রত্যেকটিরই একটি নিজস্ব চৌকসীর নেতৃত্বে নিজস্ব অনানুষ্ঠানিক বংশ সমিতি থাকত। এগুলি কিন্তু অদৃশ্য হয়ে গেছে।
রাজস্থান
রাজস্থানের আনসারী দাবি করেছেন যে তারা একসময় যোদ্ধা ছিল, যারা পরাজয়ের পরে বুনন দখল করেছিল। এগুলি দেশওয়ালি শাইখ নামেও পরিচিত এবং মাদ্রি উপভাষাও বলে, যা উর্দু এবং হিন্দি মিশ্রণ। এগুলি রাজস্থানের বৃহত্তর মুসলিম সম্প্রদায়ের মধ্যে একটি, এবং টঙ্ক, জয়পুর ও সওয়াই মাধোপুর জেলায় দেখা যায়। আনসারী কঠোরভাবে অন্তঃসত্ত্বা এবং উভয় সমান্তরাল এবং ক্রস কাজিনের বিবাহ অনুশীলন করে। তাদের প্রধান পেশাটি বুনন, এবং তারা উভয় হাতে ধরে রাখা এবং শক্তি তাঁত ব্যবহার করে। বেশ কয়েকটি এখন সেলাই এবং স্থানীয় সিগারেট, বিড়ি তৈরিতে জড়িত। রাজস্থান আনসারী মমিন সম্মেলনের সদস্য এবং পাশাপাশি স্থানীয় স্থানীয় অনানুষ্ঠানিক গোষ্ঠী পরিষদও রয়েছে যা আন্তঃ সম্প্রদায় সংক্রান্ত বিরোধ নিয়ে কাজ করে। আনসারীরা হলে সুন্নি এবং তারা রাজস্থানের অনেক উলামায়ে কেরাম জন্ম দিয়েছেন।
মহারাষ্ট্র
মহারাষ্ট্রের মমিন উত্তর ভারত অভিবাসীদের মধ্য থেকে আগত। তারা দুটি গ্রুপে বিভক্ত, গিয়ারা গাওনওয়ালা এবং বাইস গোয়ানওয়ালা। পূর্বেরগুলি আহমদনগরে এবং দ্বিতীয়টি পুনের কাছে পাওয়া যায়। মোমিন হ'ল ঐতিহাসিকভাবে তাঁতিদের একটি সম্প্রদায়, এটি প্রধানত পশ্চিম মহারাষ্ট্রের শহর ও শহরে পাওয়া যায়। এগুলি মূলত পুনে, নাসিক, আহমেদনগর, আওরঙ্গবাদ, জৈনা, ওসমানাবাদ, ধুলে, নাগপুর, থান, কোলহাপুর এবং রায়গড় জেলায় দেখা যায়। সম্প্রদায়টি উর্দু বলতে পারে, তবে মমিন দ্বিভাষিক, মারাঠি ভাষাও বলছে। এগুলি কঠোরভাবে অন্তঃসত্ত্বা এবং নিকটাত্মীয়ের সাথে বিবাহ বন্ধনে আবদ্ধ হয়। মোমিনরা সুন্নি এবং মোটামুটি গোঁড়া সম্প্রদায়।
তাদেরও ঐতিহ্যবাহী পেশা ছিল তাঁত, এবং অনেক মুমিন হ্যান্ডলুম স্থাপন করেছে। যারা মোমিনরা পাওয়ারলুম স্থাপন করেছেন তারা আরও সফল হওয়ার প্রবণতা পোষণ করেন। এই পাওয়ারলুমগুলিতে অনেক মমিন অন্য মমিনদের দ্বারা নিযুক্ত হয়; এটি বিশেষত ভিবান্দি, মালেগাঁও এবং নাগপুরের শহরগুলির ক্ষেত্রে। টেক্সটাইল শিল্পগুলিতেও উল্লেখযোগ্য সংখ্যক নিযুক্ত রয়েছে।
মোমিনরা বেশিরভাগ ক্ষেত্রে একটি সংখ্যক নগর সম্প্রদায় আর কিছু সংখ্যক কৃষক হিসাবে দেখা যায়। অনেক মুমিন এখন সফল উদ্যোক্তা এবং পেশাদার যেমন শিক্ষক, প্রকৌশলী এবং ডাক্তার। অন্যান্য আনসারী সম্প্রদায়ের মতো মমিন অল-ইন্ডিয়া মোমিন সম্মেলন,  ভারত প্রাচীনতম মুসলিম সংগঠনের একটি সদস্য।  । এই সংগঠনটি একটি কল্যাণমূলক সংস্থা হিসাবে কাজ করে পাশাপাশি সম্প্রদায়ের পক্ষে তদবিরও করে।
পাকিস্তান
১৯৪৭ সালে পাকিস্তানের স্বাধীনতার পরে মমিন আনসারী সম্প্রদায়ের অনেক সদস্য পাকিস্তানে পাড়ি জমান এবং মূলত সিন্ধ প্রদেশে বসতি স্থাপন করেন। মুমিন আনসারী মূলত সিন্ধু প্রদেশের করাচি এবং হায়দরাবাদ শহরে বসতি স্থাপন করে। মুমিন আনসারী তাদের একীভূত হওয়ার সাথে সাথে তাদের পৃথক গোষ্ঠী পরিচয় হারিয়েছিল এবং এখন পাকিস্তানের উর্দু-ভাষী মুহাজির সম্প্রদায়ের একটি অবিচ্ছেদ্য অঙ্গ।
আসাদ আলী (দ্ব্যর্থতা নিরসন)
আসাদ আলী একটি প্রদত্ত মুসলিম নাম। এর দ্বারা বোঝানো যেতে পারে:
জি টিভির সম্প্রচারিত অনুষ্ঠানমালার তালিকা
বর্তমানে সম্প্রচারিত জি টিভির অনুষ্ঠানমালা
এই তালিকাটি শুধুমাত্র জি টিভির মৌলিক অনুষ্ঠানামালা বোঝান হয়েছে যেটি প্রথমবারের মত বিশ্বব্যাপি জি টিভিতে সম্প্রচারিত করা হয়।
তাতেভিক সাজানদারিয়ান
থাম্ব|200px|২০১৬ খ্রিস্টাব্দে আর্মেনিয়ান ডাকটিকিটে তাতেভিক সাজানদারিয়ানের প্রতিকৃতি তাতেভিক সজানদারিয়ান (১৯১৬–১৯৯৯) ছিলেন একজন সোভিয়েত ও আর্মেনিয়ান অপারেটিক মেজো-সোপ্রানো, যিনি ১৯৫৮ খ্রিষ্টাব্দে সোভিয়েত ইউনিয়নের সুপ্রিম সোভিয়েতের সদস্য হয়েছিলেন। ১৯৩৭ থেকে ১৯৬১ খ্রিষ্টাব্দ পর্যন্ত তিনি ইয়েরেভান অপেরা থিয়েটারে একজন একক  অভিনেত্রী হিসেবে কাজ করেছিলেন।
জীবনপঞ্জি
তাতেভিক সাজানদারিয়ান ১৯১৬ খ্রিষ্টাব্দের ২ সেপ্টেম্বর খন্ডজোরেস্কে (বর্তমান স্যুনিক প্রদেশ) জন্মগ্রহণ করেন, তিনি বাকু শহরে বড়ো হয়েছেন, ১০ বছর বয়স থেকে তিনি স্কুল বৃন্দগানের আসরে একক শিল্পী হিসেবে গান করেন। ১৬ বছর বয়সে তিনি মস্কো শহরে চলে আসেন যেখানে অপেশাদার প্রদর্শনে একাধিক গান গেয়েছেন। একদা তার প্রতিভা স্বীকৃতি পায়, তিনি মস্কোতে রুবেন সিমনভের কাছে তালিম নিয়েছিলেন। তিনি ১৯৩৩ খ্রিষ্টাব্দে কনসার্টে প্রদর্শন শুরু করেছিলেন। এরপর আর্মেনিয়ায় ফিরে তিনি ইয়েরেভানের সংগীত ও নাট্য বিদ্যালয়ে সরগিস বারখুদারিয়ানের কাছে তালিম নিয়েছিলেন। ১৯৩৭ খ্রিষ্টাব্দে তিনি ইয়েরেভান অপেরা থিয়েটারে একজন একক শিল্পী হয়েছিলেন। বিশেষত তিগরান চুখাজিয়ানের অপেরায় আরশাক II এবং তামার আর্মেন টাইগ্রানিয়ানের ডেভিড বেক-তে  তার পরান্দজেমের ভূমিকায় অভিনয় স্মরণীয় হয়ে আছে। এছাড়াও তিনি কারম্যান, আইডা এবং ইউজেন ওয়ানগিনে  শীর্ষস্থানীয় চরিত্রে অভিনয় করেছিলেন।
ইয়েরেভান শহরে ১৯৯৯ খ্রিষ্টাব্দের ৬ অক্টোবর তাতেভিক সাজানদারিয়ানের মৃত্যু হয়। ২০১৭ খ্রিষ্টাব্দের মে মাসে ইয়েরেভানের ন্যাশনাল থিয়েটার অ্যান্ড ব্যালেতে তার সম্মানে একটা কনসার্ট অনুষ্ঠিত হয়।
পুরস্কারসমূহ
সাজানদারিয়ান ইউএসএসআর স্টেট প্রাইজ (১৯৫১) এবং অর্ডার অফ সেন্ট মেস্রপ মাশটটস (১৯৯৭) সহ অনেক পুরস্কারে ভূষিত হন। ২০১৬ খ্রিষ্টাব্দে তার জন্ম শতবর্ষে একটা ডাকটিকিট প্রকাশিত হয়। আলেকজান্ডার স্পেন্ডিয়ারিয়ান শীর্ষক অপেরাতে তাকে আলমাস্টের ভূমিকায় দেখানো হয়েছে।
টালা ট্যাঙ্ক
শুধু পশ্চিমবঙ্গের নয়, বিশ্বের অন্যতম বৃহত্ খাবার জলের ট্যাংক কলকাতার টালা ট্যাংক। এবার সেই ট্যাংকের শতবর্ষপূর্তি পালিত হচ্ছে। টানা ১০০ বছর ধরে নিরবচ্ছিন্নভাবে কলকাতার মানুষকে পরিশুদ্ধ খাবার জল সরবরাহ করে এক অনন্য নজির স্থাপন করেছে এই টালা ট্যাংক। বিশ্বের বৃহত্তম এই জলের ট্যাংকটি তৈরি হয়েছে গ্যালভানাইজড লোহার চাদর দিয়ে। ১১০ ফুট উচ্চতায় এই ৩২১ ফুট পরিধি বিশিষ্ট ট্যাংকটি দাঁড়িয়ে রয়েছে ৯০ লাখ গ্যালন পানি ধারণ করে। ট্যাংকটির গভীরতা ১৬ ফুট। দিনের ২৪ ঘণ্টাই একদিক দিয়ে পানি সরবরাহ করা হয়, অন্যদিক দিয়ে উত্তর শহরতলির পলতা থেকে পরিশুদ্ধ পানি এসে ভর্তি করে ট্যাংকটি। আর সেই পানি ভূগর্ভস্থ পাইপের মাধ্যমে ছড়িয়ে দেওয়া হয় উত্তর শহরতলির সিঁথি থেকে দক্ষিণ কলকাতার ভবানীপুর (কলকাতা)।ভবানীপুর পর্যন্ত গৃহস্থের ঘরে ঘরে। ব্রিটিশরাই শুধু লোহালক্কড় দিয়ে তৈরি করেছিল ওই বিশালাকার ট্যাংকটি। ১৯০৯ সালে এর ভিত্তি স্থাপন করা হয়। অবিভক্ত বাংলার তৎকালীন লেফটেন্যান্ট গভর্নর অ্যাডওয়ার্ড বেকার এর ভিত্তি স্থাপন করেন। ওই প্রকল্পের কাজ করেছিল ইংল্যান্ডের লিডসের বিখ্যাত ক্লেটন সন অ্যান্ড কোম্পানি। ট্যাংকটি তৈরি করতে সেই যুগে খরচ হয়েছিল পাঁচ লাখ রুপি। সময়ের ব্যবধানে টালা ট্যাংক মাথা উঁচু করে দাঁড়িয়ে রয়েছে। কলকাতারও এক গর্বের দ্রষ্টব্য এই ট্যাংক। তবে ভেতরে ঢোকার অনুমতি নেই।
জলধারণ ক্ষমতা
টালা ট্যাঙ্কের একারই জলধারণ ক্ষমতা ৯০ লক্ষ গ্যালন। সে ক্ষেত্রে কোনও কারণে ট্যাঙ্ক ফেটে গেলে তা কলকাতা শহরের একটা বড় অংশ ভাসিয়ে দিতে পারে। অথচ টাকার অভাবে কিছু করাও যাচ্ছিল না। পলতায় গঙ্গা থেকে পরিশোধিত জল প্রায় ২২ কিলোমিটার পথ পেরিয়ে ৬টি পাইপের মাধ্যমে টালায় পৌঁছায়। তা জমা হয় নিচের জলাধারে। সেখান থেকে ৬০ ইঞ্চি পাইপে সেই জল ওঠে মাটি থেকে প্রায় ১১০ ফুট উপরের ওই ট্যাঙ্কে। পুরসভার দাবি, এশিয়ার বৃহত্তম এই জলাধার এক সময়ে সারা কলকাতায় জল সরবরাহ করত। পরে গার্ডেনরিচ জলপ্রকল্প হওয়ায় টালার উপরে চাপ কিছুটা কমেছে।
সমস্যা
১০০ বছরের বেশি পুরোনো এই জলাধার বা ট্যাঙ্কটির বিভিন্ন অংশে ছিদ্র হয়েছে।ফলে এই ছিদ্র গুলি ট্যাঙ্কের জলধারণ ক্ষমতা কমেছে।এছাড়া কিছু লোহার পাতে ক্ষয় ধরেছে।
সংস্কার
সংস্কারের কাজে ব্যয় ধরা হয়েছে প্রায় ৮০ কোটি টাকা। এর মধ্যে অম্রুতের সাহায্য মোট ব্যয়ের এক তৃতীয়াংশ, অর্থাৎ প্রায় ২৬ কোটি টাকা। রাজ্য সরকার দেবে প্রায় ৪৬ কোটি টাকা এবং বাকি আট কোটি দেবে পুরসভা।
বৃত্তের বাইরে
বৃত্তের বাইরে এটি ২০০৯-এর একটি বাংলাদেশী চলচ্চিত্র। চলচ্চিত্রটি ২০০৯-এ অস্কার বাংলাদেশ কমিটি এ চলচ্চিত্রটিকে ৮২তম অস্কারের সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে নিবেদন করেছিল। ইমপ্রেস টেলিফিল্ম এর ব্যানারে নির্মিত এ ছবিটি পরিচালনা করেছেন গোলাম রাব্বানী বিপ্লব। ২০০৭-এ তিনি স্বপ্নডানায় নির্মাণ করে দারুণ আলোচিত হয়েছেন। ভারতের গোয়ায় অনুষ্ঠেয় ৪০তম আন্তর্জাতিক চলচ্চিত্র উৎসবের প্রতিযোগিতা বিভাগের জন্যও ছবিটি মনোনীত হয়।
কাহিনীসূত্র
জীবনদর্শন ও অর্থনৈতিক ব্যবস্থা হচ্ছে "বৃত্তের বাইরে" ছবিটির মূল ভাবনা। ব্যক্তি স্বাতন্ত্র্যের সাথে বাজার ব্যবস্থার সংঘাতের মধ্যে ষাটোর্ধ্ব অতিসাধারণ এক গ্রামীণ বংশীবাদক হরিপদ পাল আর তার পালক-পুত্র মকবুলের রাজধানী শহর দেখতে আসার ঘটনাকে কেন্দ্র করে আবর্তিত হয়েছে এ ছবির কাহিনী । হরিপদ পাল উত্তর বঙ্গের কোনো এক অজপাড়া গাঁয়ের বংশীবাদক। সে হিন্দু হয়েও দত্তক নিয়েছে মকবুল নামের একটি মুসলমান ছেলেকে। এক সাংবাদিক এই বংশীবাদকের খোঁজ পেয়ে তার একটি সাক্ষাৎকার নেন। তা পত্রিকায় মুদ্রিত ও প্রকাশিত হয়। সেলিম নামের এই সাংবাদিকটি আবার ওই গ্রামে যান এবং হরিপদ পালকে ঢাকায় আসার আমন্ত্রণ জানান। শহর দেখার কৌতূহলে ঢাকায় আসে হরিপদ পাল ও মকবুল। ঢাকায় আসার পর হরিপদ বুঝতে পারেন তার শিল্পী-সত্ত্বাকে ব্যবসার পুঁজিতে পরিণত করার চেষ্টা চলছে, তার প্রতিভাকে পণ্যে পরিণত করার চেষ্টা চলছে। তিনি তখন এই বৃত্তকে ভেঙ্গে গ্রামে ফিরে যাওয়ার জন্য ব্যস্ত হয়ে পড়েন। এ রকম একটি কাহিনীর মধ্য দিয়েই প্রতিষ্ঠানের বিরূদ্ধে সাধারণ মানুষের মুক্তিস্পৃহার চিত্র ফুটিয়ে তোলা হয়েছে।
কারিগরী বিবরণ
৩৫ মি.মি. (১:১.৮৫), ডলবি ডিজিটাল (৫:১) ফরম্যাটে নির্মিত। ছবিটির দৈর্ঘ্য ৮৭ মিনিট। ছবিটিতে ইংরেজি সাব-টাইটেলসহ প্রদর্শিত হবে। ‍‌‌
দেশি দাড়কিনা
দেশি দাড়কিনা বা ডানরিকা বা দারকা বা ডানকিনা (বৈজ্ঞানিক নাম: Esomus danricus) (ইংরেজি: Indian Flying Barb) হচ্ছে Cyprinidae পরিবারের Esomus গণের একটি স্বাদুপানির মাছ।
বর্ণনা
এই মাছের দেহ পার্শ্বদিকে চাপা। মুখ ছোট, তির্যক ও নিচের ঠোঁট মাংসল। সোনারাঙা মাছটির গোটা গায়ের মাঝে কাল দাগ দেখা যায়। বাংলাদেশে এই প্রজাতির মাছ ৬ সেমি পর্যন্ত পাওয়া যায়। তবে এই মাছ ১০ সেমি পর্যন্ত হয়।
বিস্তৃতি
বাংলাদেশ, ভারত, নেপাল, পাকিস্তান, শ্রীলঙ্কা, মায়ানমার ও আফগানিস্তানে পাওয়া যায়। বাংলাদেশে এ মাছ প্রচুর পাওয়া যায়।
অঞ্চলভিত্তিক নাম
অঞ্চলভিত্তিক এই মাছটিকে চুক্কুনি, ডাইরকা, ডানকনা, ডানকানা, ডানখিনা, দাইড়কা, দারকা, দারকি, দারখিলা, দাড়কিনা, দাড়কিনি, মলঙ্কা নামেও সম্বোধন করা হয়।
পুষ্টিমান
প্রতি ১০০ গ্রাম মাছের পুষ্টিমান: ভিটামিন-এ ৬৬০ মাইক্রোগ্রাম আরএই, ক্যালসিয়াম ৮৯১ মিলিগ্রাম, আয়রন ১২ মিলি গ্রাম ও জিংক ৪ মিলি গ্রাম।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে। তবে গবেষণার মাধ্যমে ২০২২ সালের মার্চ মাসে এই মাছের কৃত্রিম প্রজনন কৌশল উদ্ভাবন করেছেন বাংলাদেশ মৎস্য গবেষণা ইনস্টিটিউটের বিজ্ঞানীরা।
কমে যাওয়ার কারন
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে।
সৌদি আরবে নারী ফুটবল
ইতিহাস
২০০৬ সালে প্রতিষ্ঠিত, কিংস ইউনাইটেড মহিলা ফুটবল ক্লাব দেশের প্রথম মহিলা ফুটবল ক্লাব ছিল। তারা ২০০৯ সালে জেদ্দায় প্রশিক্ষণ গ্রহণ করে। দলটি প্রথমে প্রিন্স আলওয়ালীদ বিন তালালের পৃষ্ঠপোষকতা পেয়েছিল, কিন্তু তীব্র মিডিয়া কভারেজের মুখে যাচাই-বাছাইয়ের সম্মুখীন হয়ে তিনি ২০০৯ সালে তার সমর্থন প্রত্যাহার করে নেন। ২০১২ সালে, দলটি সপ্তাহে তিনবার পুরুষদের দৃষ্টির বাইরে প্রশিক্ষণ গ্রহণ করে, খেলোয়াড়রা ছোট হাতের শার্ট এবং শর্টসের ঐতিহ্যবাহী ফুটবল কিট পরেছিল। দলের কোচ রীমা আবদুল্লাহ, যিনি দলের স্ট্রাইকার। এটিতে ৩৫ জন খেলোয়াড় রয়েছে, যাদের বয়স ১৩ বছর থেকে ৩৫ বছর পর্যন্ত। রিয়াদ এবং দাম্মামের মতো শহরে দেশে অন্যান্য মহিলা দল তৈরি করা হয়েছে এবং ২০০৮ সালে একটি টুর্নামেন্ট অনুষ্ঠিত হয়েছিল, যার মধ্যে সাতটি দল প্রতিদ্বন্দ্বিতা করেছিল এবং ইভেন্টটি কিংস ইউনাইটেড জিতেছিল।  দেশের দুটি মহিলা দলের মধ্যে প্রথম ম্যাচটি ২০০৮ সালের জানুয়ারিতে অনুষ্ঠিত হয়, যখন প্রিন্স মোহাম্মদ বিন ফাহাদ বিশ্ববিদ্যালয়ের দল আল-ইয়ামামাহ কলেজকে দাম্মামের ৩৫,০০০ জন দর্শক ধারণক্ষমতা প্রিন্স মোহাম্মাদ বিন ফাহাদ স্টেডিয়ামে  নারী দর্শকদের উপস্থিতিতে একটি ম্যাচে পরাজিত করে। আল-ইয়ামামাহ কলেজের গোলরক্ষক ম্যাচ সেরা হন। ২০০৯ সালের মার্চ মাসে, একটি মহিলা দাতব্য বা দানশীলতার ফুটবল ম্যাচ "ইউনিভার্সিটি" ও "বার্সেলোনা" নামে দুটি দলের মধ্যে অনুষ্ঠিত হয়েছি, যেখানে ৪০০ জন মহিলা ভক্ত ছিলেন এবং কোন পুরুষ দর্শক ছিল না। ম্যাচটি ইউনিভার্সিটি ২-১ গোলে জয়ী হয় এবং রাজ্যের পূর্বাঞ্চলের প্রতিবন্ধীদের  জন্য এসআর৮১,০০০ ($২১,৫৯৮) উপার্জন করে।
২০২০ সালের ডিসেম্বরে, সৌদি স্পোর্টস ফর অল ফেডারেশন তিনটি প্রধান শহর: দাম্মাম, রিয়াদ ও জেদ্দায় প্রথম দেশব্যাপী ফুটবল লীগ চালু করে। প্রতিটি শহরের চ্যাম্পিয়ন ছিল জেদ্দা ঈগলস, ইস্টার্ন ফ্লেমস এফসি ও চ্যালেঞ্জ এফসি।
আফগানিস্তানে খেলাধুলা
২০০৯ সালের এপ্রিলে ক্রুগারসডর্পে নামিবিয়ার বিরুদ্ধে জয়ের ফলে আফগানিস্তান জাতীয় ক্রিকেট দল আনুষ্ঠানিকভাবে একদিনের আন্তর্জাতিক খেলার মর্যাদা অর্জন করে। আফগানিস্তান ক্রিকেট বোর্ড আন্তর্জাতিক ক্রিকেট কাউন্সিলে আফগানিস্তানের প্রতিনিধি করে এবং  ২০১৩ সালের জুন থেকে ২০১৭ পর্যন্ত আইসিসির সহযোগী সদস্য ছিল। এটি এশিয়ান ক্রিকেট কাউন্সিলের সদস্যও। ২০১৭ সালের ২২ জুন   আফগানিস্তান আন্তর্জাতিক ক্রিকেট কাউন্সিলের পূর্ণ সদস্য হয় এবং আনুষ্ঠানিকভাবে টেস্ট ম্যাচে অংশগ্রহণের যোগ্যতা অর্জন করে।
ক্রিকেট
ক্রিকেট আফগানিস্তানের সবচেয়ে জনপ্রিয় খেলা এবং প্রধান খেলা। আফগানরা এতে অংশগ্রহণ করে এবং উপভোগ করে। জাতীয় পর্যায়ের ক্রিকেট ম্যাচগুলি প্রধানত দেশের দক্ষিণ ও পূর্বাঞ্চলীয় প্রদেশগুলির মধ্যে খেলা হয়। স্থানীয়দের মতে, ক্রিকেট আফগানিস্তানে ঐক্য আনতে সাহায্য করেছে।
মূলত পাকিস্তানিদের হাত ধরে তৎকালীন আফগান শরণার্থীদের মাঝে ক্রিকেটের প্রচলন হয়েছিল এবং ২০০১ সালে তাজ মালিক আলমের নেতৃত্বে ব্রিটিশ দূতাবাসের কিছু সহায়তায় প্রধানত পাকিস্তান থেকে ফিরে আসা আফগানদের দ্বারা আফগানিস্তান জাতীয় ক্রিকেট দলটি গঠিত হয়েছিল। ২০০২ সালে ব্রিটিশ সেনাবাহিনীর বিরুদ্ধে একটি ম্যাচ দিয়ে শুরু করে সমস্ত বড় বড় আন্তর্জাতিক ক্রিকেট দলের বিরুদ্ধে ম্যাচ অনুষ্ঠিত হয়েছে। ২০০৮ সালের শুরু থেকে আফগানরা দ্রুত বিশ্ব ক্রিকেট লিগে গুরুত্বপূর্ণ হয়ে উঠতে থাকে। ২০০৯ সালে আইসিসি বিশ্বকাপ বাছাইপর্বে অংশগ্রহণ করে এবং ২০১০ সালে আইসিসি বিশ্ব ক্রিকেট লিগ ডিভিশন ওয়ানে অংশ নেয়। ২০১০ সালে আইসিসি বিশ্ব টি -টোয়েন্টিতে প্রথমবারের মতো যোগ্যতা অর্জন করে।
আফগানিস্তান ক্রিকেট বোর্ড (ACB) হল আফগানিস্তানের ক্রিকেট খেলার সরকারী নিয়ন্ত্রক সংস্থা । বর্তমান এর সদর দপ্তর আফগানিস্তানের কাবুলে অবস্থিত।
আফগানিস্তানের খেলার মৌসুম মে থেকে সেপ্টেম্বর পর্যন্ত চলে। আফগানিস্তানে ৩২০টি ক্রিকেট ক্লাব এবং ৬টি উইকেট টার্ফ রয়েছে। ২০১৭ সালের ফেব্রুয়ারিতে আন্তর্জাতিক ক্রিকেট কাউন্সিল (ICC) আফগানিস্তানের চার দিনের ঘরোয়া প্রতিযোগিতায়কে প্রথম-শ্রেণীর মর্যাদা প্রদান করে। আফগানিস্তানের ঘরোয়া ৫০ ওভারের টুর্নামেন্ট না থাকায় তারা তাদের বিদ্যমান টুয়েন্টি২০ ঘরোয়া প্রতিযোগিতাকে লিস্ট এ মর্যাদাও দিয়েছে। ২০১৭ সালের মে মাসে আইসিসি ৫০ ওভারের গাজী আমানউল্লাহ খান একদিনের আঞ্চলিক টুর্নামেন্টকে লিস্ট এ মর্যাদা দিয়ে স্বীকৃতি দেয়।
২০১৭ সালের মৌসুম থেকে শুরু করে আফগানিস্তানের একটি চার দিনের প্রথম-শ্রেণীর প্রতিযোগিতা ( আহমদ শাহ আবদালি 4 দিনের টুর্নামেন্ট ), একটি 50-ওভারের লিস্ট এ প্রতিযোগিতা ( গাজী আমানুল্লাহ খান আঞ্চলিক একদিনের টুর্নামেন্ট ) এবং একটি স্বীকৃত টি-টোয়েন্টি লিগ (শপেজেজা ক্রিকেট লীগ) রয়েছে।
ফুটবল
আফগানিস্তান জাতীয় ফুটবল দল ১৯২২ সালে গঠিত হয় এবং ১৯৪৮সালে ফিফা এবং ১৯৫৪ সালে এশিয়ান ফুটবল কনফেডারেশন (AFC) এ যোগদান করে। যদিও অভ্যন্তরীণ দ্বন্দ্বের কারণে এটি ১৯৮৪ থেকে ২০০৩ সাল পর্যন্ত কোনো আন্তর্জাতিক খেলায় অংশ নেয়নি। এটি ফিফায় জায়গা করে নেওয়ার জন্য প্রচেষ্টা চালিয়ে যাচ্ছে। রাজা আমানুল্লাহ খানের শাসনামলে নির্মিত জাতীয় স্টেডিয়ামটি দেশের বিভিন্ন প্রদেশের পাশাপাশি প্রতিবেশী দেশের সাথে ফুটবল খেলার জন্য ব্যবহৃত হয়। জাতীয় পর্যায়ে ফুটবল ম্যাচগুলো প্রদেশ বা অঞ্চলের মধ্যে খেলা হয়। তাদের উল্লেখযোগ্য অবদান হল: